Umar ibn al-Khattāb - Biquipedia, a enziclopedia libre

# Umar ibn al-Khattāb

### De Biquipedia

`Umar ibn al-Khattāb عمر بن الخطاب

[[Imachen:{{{imachen}}}|250px|`Umar ibn al-Khattāb عمر بن الخطاب]]

Informazión
Califa e Prenzipe d'os creyents en | Islam
dende | 634
dica | 644
Prezedito por | Abú Bakr
Suzedito por | Uthman
Naximiento | 584
Muerte | 7 de nob. de 644

`Umar ibn al-Khattāb (en arabe عمر بن الخطاب) u simplament Umar I (tamién puede beyer-se a transliterazión Omar) estió lo segundo d'os ditos califas ortodocsos d'o Islam, suzesor d'Abú Bakr, gubernando entre o 634 e o 644

Naxito d'A Meca en o 581 alto u baxo, combatió en un primer inte contra Mahoma e os fiels d'a nueba relichión, pero más tardi se combirtió á lo Islam e en un d'os lugartenients más fiels d'o profeta. Yera antimás suegro de Mahoma, ya que iste se casó con a suya filla Hafsa.

Dezaga d'estar eslexito califa, Umar baralló contra o Imperio Bizantino e Persia. Prenzipió a conquista d'o Mediterranio oriental, metiendo os alazez d'o imperio islamico que os suyos suzesors enamplarban. Conquistó a Siria bizantina en 638, Palestina, Echipto en 642 e Mesopotamia, más tardi dita Iraq, a mesma añada, dezaga la Baralla de Nehavend. En toz os territorios conqueritos conserbó as estruturas almenistratibas existents e no intentó cambear as creyenzias relichiosas d'os suyos abitants, entre atras cosas porque protexió á toz os no musulmans baxo lo estatuto de dimmís u "protexitos", lo que les obligaba á pagar un impuesto espezial que proporzionaba importants ingresos á lo Estato islamico. As suyas tropas yeran mantenitas en un zierto aislamiento d'a poblazión en os puestos conqueritos e yeran pagatas con o botín otenido.

Umar estió lo primer califa que abió lo tetulo de Prenzipe d'os creyents (أمير المؤمنين amīr al-mu'minīn). Establió a era d'a Egira, por a que se rixe o calandario musulmán, con prenzipio lo 16 de chulio de l'año 622. Tamién mandó construyir a famosa Cupula d'a Roca en Cherusalén, arredol d'a roca en la que, seguntes a tradizión, Abraham se dispuso a sacrificar á lo suyo fillo Ismael (Isaac en a tradizión chodigocristiana) e dende la que Mahoma puyó á lo zielo.

Murió asesinato lo 7 de nobiembre de 644 en a mezquita de Medina (capital d'o Estato) por un esclau persa dito Firūz. O suyo suzesor estió Uthman.

Retrieved from "http://an.wikipedia.org../../../u/m/a/Umar_ibn_al-Khatt%C4%81b_dff0.html"

Categorías: Islam | Califas

##### Views

- Articlo
- Descusión
- Current revision

##### Rechirar

##### Atras luengas

- العربية
- Azərbaycan
- Bosanski
- Česky
- Dansk
- Deutsch
- ދިވެހިބަސް
- English
- Esperanto
- Español
- Eesti
- فارسی
- Suomi
- Français
- Galego
- עברית
- Magyar
- Bahasa Indonesia
- Italiano
- 日本語
- Bahasa Melayu
- Nederlands
- ‪Norsk (bokmål)‬
- Polski
- Português
- Русский
- Srpskohrvatski / Српскохрватски
- Slovenčina
- Српски / Srpski
- Svenska
- ไทย
- Türkçe
- اردو
- 中文